Flatdammusling

Flatdammusling eller flat dammusling (Pseudanodonta complanata) er en art av muslinger i dammuslingfamilien (Unionidae). Arten er utbredt i Europa, fra Slovakia og nordover til Finland (inkludert på De britiske øyer), men den er sjelden i Sverige (der den finnes fra Skåne og nordover til det sørlige Värmland i vest og til Medelpad i øst) og Norge (der den trolig bare finnes i et begrenset omfang på det sørøstlige Østlandet).

Arten ble første gang beskrevet fra Norge av Økland og Andersen (1985), en beskrivelse som bygde på en studie av arten i Nordre Øyeren-området i Akershus av Andersen (1984).

Flatdammuslingen  forekommer i naturlig næringsrike innsjøer og roligflytende elver, hovedsakelig på bløtt leire- og sandsubstrat, og vanligvis i dybdeintervallet , men i Norge er forekomstene gjerne små og isolerte. Skallet blir normalt  langt, er elliptisk i formen og hovedsakelig grønn og brun i fargen. Arten vokser senere enn de andre dammuslingene. Den har vinterlang yngelpleie, og de 20 000–30 000 larvene er avhengig av å parasittere på en vertsfisk en kort periode i mai–juni før de begynner et frittlevende liv på bunnen.

Referanser

Eksterne lenker 
 

Muslinger